SønderjyskE viste holdets aktuelle klasse, da de igen viste tænderne på besøg i det nordjyske, og bider sig fast i Metal Ligaens andenplads efter en overlegen sejr på Aalborg Pirates' hjemmebane. Der var bare spillet fem minutter, inden Daniel Galbraith var på spil og bragte SønderjyskE foran 0-1 med assist af Anders Førster og Jordan Pietrus. Det blev også til 0-2 og 0-3 med scoringerne af henholdsvis Phil Marinaccio og Steffen Frank, inden Pirates kom på tavlen i tredje periode. Spencer Humphries fik reduceret til 1-3, da der var spillet 47 sekunder af perioden, som blev en rodet affære med mange udvisninger til Aalborg Pirates. Med fire minutter igen udbyggede Matt Prapavessis den sønderjyske føring tli slutresultatet 1-4. Anderledes gik det i Odense, hvor frederikshavnerne rejste sig fra et truende nederlag mod ligaens bundhold, der ellers kom bagud, da høgenes Mathias Mølgaard indledte scoringsfesten på Fyn. 2-2 stod der efter første periode, 4-5 efter anden, og i tredje periode holdt frederikshavnerne skansen, og med scoringen til 4-6 satte Ian Brady punktum for en underholdende aften. Med sejren er Frederikshavn White Hawks på ligaens tredjeplads - to point foran rivalerne og mestrene fra Aalborg Pirates. Rungsted Seier Capital fører turneringen med 71 point med SønderjyskE på andenpladsen.

Opsummering:
Frederikshavn White Hawks var nede 2-4 mod bundhold men vandt 6-4, mens Piraterne gik planken ud mod Sønderjyske og tabte 1-4.